CELEX: 21999D1028(09)
Language: hr
Date: 1998-11-27 00:00:00
Title: Odluka Zajedničkog odbora EGP-a br. 114/98 od 27. studenoga 1998. o izmjeni Protokola 4 uz Sporazum o EGP-u o pravilima podrijetla

11/Sv. 093
            
            
               HR
            
            
               Službeni list Europske unije
            
            
               51
            
         21999D1028(09)
   
               L 277/51
            
            
               SLUŽBENI LIST EUROPSKE UNIJE
            
            
               27.11.1998.
            
         
      ODLUKA ZAJEDNIČKOG ODBORA EGP-a
   br. 114/98
   od 27. studenoga 1998.
   o izmjeni Protokola 4 uz Sporazum o EGP-u o pravilima podrijetla
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Protokol 4 uz Sporazum izmijenjen Odlukom Zajedničkog odbora EGP-a br. 71/96 od 22. studenoga 1996. (1);
   budući da Protokol 4, izmijenjen kako bi proširio sustav kumulacije podrijetla na države središnje i istočne Europe, sadrži odredbe o zabrani povlačenja ili izuzimanja od carina koje mogu imati različita tumačenja;
   budući da bi Protokol 4 stoga trebalo izmijeniti kako bi Sporazum bio učinkovit,
   ODLUČIO JE:
   Članak 1.
   Članak 14. stavak 1. Protokola 4 zamjenjuje se sljedećim:
   
      „1.   Materijali koji nisu podrijetlom iz EGP-a, a koriste se u proizvodnji proizvoda podrijetlom iz EGP-a u okviru značenja ovog Protokola ili u nekoj od država iz članka 3. za koje se dokaz o podrijetlu izdaje ili sastavlja u skladu s odredbama glave V., ne podliježu u nijednoj od ugovornih stranaka povlačenju ni izuzeću od carine bilo koje vrste.”
   
   Članak 2.
   Ova Odluka stupa na snagu 28. studenoga 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 27. studenoga 1998.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 21, 23.1.1997., str. 12.